【世界觀】韋米高話重心城贏硬?
2024年04月05日 20:00
東網電視
更多新聞短片
新西蘭星級賽駒「重心城」。(圖片:Getty Images)
大家仲記得韋米高嗎?呢位新西蘭一代名將,舊年因為腦部傷患問題,宣布掛靴。雖然唔再騎馬,但係韋米高仍然響澳洲馬圈好活躍,不時分享佢嘅貼士。
身為新西蘭人,對於嚟自祖家嘅國民偶像「重心城」自然高度評價,韋米高話如果呢匹馬后擸埋史密夫錦標,南半球就唔會再有馬夠佢跑,毫無疑問會係新西蘭有史以來最優秀嘅賽駒之一。
韋米高話環顧現時新西蘭馬圈,冇邊匹馬特別突出,就算號稱澳洲現役最好短途馬之一嘅「勁力猛擊」,都曾經輸過畀「重心城」。佢仲話史密夫錦標嘅比賽節奏好適合「重心城」發揮,如無意外可以篤定再贏一級賽。